вредител не се разпространява.
 2.Въз основа на степента на риска съответната държава членка може да реши за ограничи унищожаването само до клоните и листната маса и да подложи съответните дървесни останки на фитосанитарно третиране, както е посочено в член 8, параграф 1. Кореновата система на тези растения или се отстранява, или се умъртвява чрез подходящо фитосанитарно третиране, за да се избегне повторно поникване.
 Член 10
 Годишно наблюдение на демаркационната област
 Съответната държава членка осъществява мониторинг в цялата демаркационна област за присъствието на посочения вредител чрез годишни наблюдения в най-подходящите моменти в съответствие с член 2, параграфи 5 и 6 и като взема под внимание информацията, посочена в информационния картон на Органа за наблюдение на вредителите относно Xylella fastidiosa.
 В заразените зони съответната държава членка взема и изследва проби от растенията гостоприемници, включително от посочените растения, които не са били отстранени съгласно член 7, параграф 1. За тази цел и като се вземат предвид Насоките на Органа за статистически надеждни и основани на риска наблюдения за Xylella fastidiosa, планирането на наблюдението и схемата за вземане на проби дават възможност с поне 90-процентна сигурност да се установи 0,5-процентно ниво на присъствие на заразени растения.
 В буферните зони съответната държава членка взема и изследва проби от растенията гостоприемници, както и от други растения със симптоми, сочещи възможно заразяване, или за които има съмнения, че са заразени с посочения вредител. За тази цел и като се вземат предвид Насоките на Органа за статистически надеждни и основани на риска наблюдения за Xylella fastidiosa, планирането на наблюдението и схемата за вземане на проби дават възможност с поне 90-процентна сигурност да се установи еднопроцентно ниво на присъствие на заразени растения, като се има предвид, че първите 400 m около заразените зони са с по-висока степен на риск.
 Съответната държава членка също така осъществява наблюдение за присъствието на посочения вредител във векторите, намиращи се в демаркационната област, за да определи риска от по-нататъшно разпространение, породен от векторите, и да извърши оценка на ефективността на приложените фитосанитарни мерки за борба съгласно член 8.
 Член 11
 Други съответни мерки за ликвидиране на посочения вредител
 1.Съответната държава членка предприема всякакви други мерки, които биха допринесли за ликвидирането на посочения вредител, в съответствие с Международния стандарт за фитосанитарни мерки (МСФМ) No 9
 9
 и като допринася за прилагането на интегриран подход съобразно принципите, определени в МСФМ No 14
 10
 .
 2.Съответната държава членка предприема мерки, насочени към евентуални особености или усложнения, за които в разумна степен може да се очаква да възпрепятстват, затруднят или забавят ликвидирането, по-специално що се отнася до правилното унищожаване на всички растения, които са заразени или за които има съмнения, че са заразени, или що се отнася до достъпа до тяхното местоположение, тяхната собственост (публична или частна) или лицето или субекта, отговорни за тях.
 3.Съответната държава членка провежда подходящи проучвания с цел установяване на произхода на заразяването. Тя проследява растенията гостоприемници, свързани със съответния случай на заразяване, включително тези, които са били придвижени преди определянето на демаркационната област. Резултатите от тези проучвания се съобщават на Комисията и държавите